O‘zgidromet 12−13 noyabrda Qamchiq dovonida kuchli qor yog‘ishi va tuman tushishi haqida xabar bergandi. Kun.uz muxbiri dovonda bo‘lib, ﻿u joydan reportaj tayyorladi. O‘zbekiston Gidrometeorologiya markazi Qamchiq dovonida noqulay ob-havo sharoiti kuzatilishini ma’lum qildi. ﻿Unga ko‘ra, 12–13 noyabrda A-373 Toshkent–O‘sh avtomobil yo‘lining Qamchiq dovoni qismida qor, vaqti-vaqti bilan kuchli qor yog‘ishi haqida ma’lumot berilgan. ﻿Kun.uz muxbiri 13 noyabr, ﻿juma kuni Qamchiq dovonida bo‘lib, ﻿avtotransport vositalari harakat xavfsizligini kuzatdi. Shuningdek, ﻿qorga o‘ralgan baland tog‘larda paydo bo‘lgan chiroyli manzarani tasvirga tushirdi. ﻿13 noyabr kuni ertalab dovonda tuman tushib, ko‘rish darajasi 50-100 metrgacha pasaydi. Ayrim joylarda qor uyumlari, muzlamalar hosil bo‘lgan. ﻿Shu yili ilk qor-yomg‘ir Jizzax va Qashqadaryo viloyatlarida 10 oktyabr kuni kuzatilgandi. Qamchiq dovonida shu mavsumning ilk qor yog‘ishi esa 18 sentyabrda kuzatilgandi.